OpenLLM-France/wikimedia huggingface dataset:
# Telepinu (mitologia)

Telepinu era una divinitat hitita considerat el déu de l'agricultura o de les collites. Sembla que havia estat una antiga divinitat dels hatti.

## Mite de Telepinu

És un dels pocs mites que s'han conservat del món hitita. El tema és un "déu desaparegut", una divinitat que va abandonar el seu poble i va marxar cap a un lloc desconegut. Era fill del déu de les Tempestes Tessub, i de la deessa del Sol Arinnitti. Es conserven diversos fragments de la seva història i pel que s'ha pogut reconstruir, per alguna raó Telepinu es va enfadar, es va posar les sabates i va marxar del seu territori. Les collites es van fer malbé, les ovelles i les vaques van rebutjar les seves cries, i els déus i els homes morien de gana. El déu de les Tempestes es va preocupar molt i va enviar una àliga a buscar el seu fill, però no el va trobar. Tessub va marxar personalment a buscar-lo, però tampoc el va trobar. Finalment, una abella va rebre l'ordre de trobar-lo i el va veure en un prat aparentment adormit. L'abella el va picar a les mans i als peus, i al despertar-se encara estava més furiós. Irat, va desencadenar terribles tempestes, llamps i trons, riuades que destruïen les cases, ofegaven els ramats, devastaven els camps i portaven als homes al desastre. Els déus van enviar Kamrusepa, la deessa de la màgia, per a tranquil·litzar-lo i fer-lo tornar a casa. La deessa va fer un ritual que va calmar la ira del déu i així va poder tornar. Mentre tornava, deixava oli i mel al seu pas.
Trevor Bryce creu que es representava un ritual cada any, al principi de la primavera, al pati d'un temple o a un santuari a l'aire lliure per a garantir que després de l'estació de l'hivern, les collites i els ramats tornarien a créixer, i que el text explica el cicle de les estacions. El compara amb la creença de la mitologia grega de la recerca que va fer Demèter de la seva filla Persèfone, quan va ser portada a l'inframón. Segons els hitites, la desaparició i tornada de Telepinu, déu de la vegetació, es referia al canvi estacional. La utilització de la màgia en aquest cas assegura el retorn del déu, i segurament a les cerimònies, s'abocava mel i oli al final de les pregàries per a facilitar la tornada de Telepinu.

## Referències

* ↑ Bryce, Trevor. Hititas. historia e los guerreros de Anatolia. Córdoba: Almuzara, 2021, p. 309-310. ISBN 9788418578854.
# Tetràpolis

La Tetràpolis va ser un districte de Síria anomenat així perquè estava integrat per quatre ciutats principals: Selèucia de Piera, Antioquia la més important i la que tenia el port més ben construït, Apamea, una base militar i un centre de comerç i Laodicea, totes fundades per Seleuc I Nicàtor, que les va anomenar segons els noms de persones de la seva família.

## Referències

* ↑ Rostovtzev, Mikhail Ivanovitch. The Social and economic history of the roman empire: vol.2.. Oxford: Clarendon press, 1957, p. 244.
# Sun He

Sun He és el nom dels següents personatges:
* Sun He (Zixiao) (孫和), nom estilitzat Zixiao (子孝), príncep de Wu Oriental durant el període dels Tres Regnes
* Sun He (Bohai) (孫河), nom estilitzat Bohai (伯海), general sota el senyor de la guerra Sun Quan durant la Dinastia Han Oriental
# São Thomé de Meliapur

São Thomé de Meliapur fou el nom d'una factoria portuguesa a l'Índia establerta al que després fou Madras el 1523. El 1575 els portuguesos van fundar l'església de São Thomé en honor de sant Tomàs apòstol suposat predicador a l'Índia vers 52-70; Meliapur era el nom del poble natiu. Fou ocupada pels francesos el 1672, però retornada als portuguesos. El 1702 la fortalesa portuguesa fou assetjada per Daud Khan, al servei de l'emperador Aurangzeb, que no la va arribar a conquerir. Els britànics quan el 1749 van recuperar Madras (ocupada pels francesos del 1746 al 1749), com a seguretat van ocupar l'establiment portuguès el 21 d'octubre de 1749 i també alguns altres territoris a l'entorn del seu Fort Saint George, per evitar que en algun moment fos ocupat pels francesos, i ja mai no fou retornat quedant integrat a Madras.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India. Oxford: Clarendon Press, 1908.
# São Valentim (Santa Maria)

São Valentim és un barri de la ciutat brasilera de Santa Maria, Rio Grande do Sul. El barri està situat al districte de São Valentim.

## Villas

El barri amb les següents villas: Alto das Palmeiras, Área Militar, Capão do Piquenique, Colônia Conceição, Colônia Toniolo, Laranjeiras, Passo da Laranjeira, Passo do Sarandi, Picadinha, Rincão da Lagoa, Rincão dos Brasil, Rincão dos Flores, São Valentim, Vila São Valentim.

## Galeria de fotos

| Boca do Monte | Boca do Monte | Tancredo Neves Boi Morto / Renascença |
| Dilermando de Aguiar | | Lorenzi Urlândia Pains |
| Dilermando de Aguiar | Santa Flora | Pains Santa Flora |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Sonja Gerhardt

Sonja Gerhardt (Berlín, Alemanya, 2 d'abril de 1989) és una actriu alemanya coneguda per la seva participació en les sèries Schmetterlinge im Bauch i Deutschland 83.

## Biografia

Sonja Gerhardt va inicar la seva carrera artística com a ballarina, ballant durant onze anys en el conjunt dels nens de la Berliner RevuetheatersFriedrichstadt-Palast.
La seva primera aparició en el món de la televisió fou durant les temporades de 2006 i 2007 a la telenovel·la Schmetterlinge im Bauch. El 2008, fa el seu primer paper principal a Sommer i el 2009 va interpretar el paper de Melanie a Die Wilden Hühner und das Leben i el de Paula a Vulkan.
Posteriorment ha anat treballant en diferents papers fins que l'any 2015 roda Deutschland 83 on interpreta una jove de l'Alemanya de l'est.

## Filmografia

* 2006: Schmetterlinge im Bauch
* 2008: Sommer
* 2008: In aller Freundschaft
* 2008: Sklaven und Herren
* 2009: Die Wilden Hühner und das Leben
* 2009: Vulkan
* 2009: WAGs
* 2010: Im Spessart sind die Geister los
* 2010: Der Doc und die Hexe
* 2010: SOKO Stuttgart
* 2010: Die Jagd nach der Heiligen Lanze
* 2010: Polizeiruf 110
* 2010: Das fremde Mädchen
* 2010: Tatort
* 2010: Ein Date fürs Leben
* 2010: Doctor’s Diary
* 2011: Die Verführung – Das fremde Mädchen
* 2011: Großstadtrevier
* 2011: Küstenwache
* 2011: Krauses Braut
* 2011: Das Traumschiff
* 2011: Mein eigen Fleisch und Blut
* 2011: Rosa Roth
* 2012: Die Jagd nach dem Bernsteinzimmer
* 2012: Türkisch für Anfänger
* 2012: Mittlere Reife
* 2012: Heiraten ist auch keine Lösung
* 2012: Auf Herz und Nieren
* 2012: Danni Lowinski
* 2012: Schneeweißchen und Rosenrot
* 2013: Flaschenpost an meinen Mann
* 2013: Tape_13
* 2013: Heiter bis tödlich: Hauptstadtrevier
* 2014: SOKO Stuttgart
* 2014: Die Schlikkerfrauen
* 2014: Weihnachten für Einsteiger
* 2014: Dessau Dancers
* 2015: Der Lack ist ab
* 2015: Deutschland 83

## Referències

* ↑ «6 Questions with "Deutschland 83" Star Sonja Gerhardt», 10-06-2015. Arxivat de l'original el 4 de març 2016. [Consulta: 24 juliol 2015].
* ↑ «Sonja Gerhardt» (en alemany). [Consulta: 25 febrer 2016].
* ↑ «IMDB» (en anglès). IMDB. [Consulta: 25 febrer 2016].
* ↑ Eintrag Arxivat 2017-10-06 a Wayback Machine. auf der Seite des First Steps Award
# Store Norske Spitsbergen Kulkompani

Store Norske Spitsbergen Kulkompani (SNSK), o simplement Store Norske, és una companyia de Noruega dedicada a la mineria del carbó amb seu a l'arxipèlag àrtic de Svalbard. Es va formar el 1916, després de la compra noruega de la companyia nord-americana Arctic Coal Company (ACC).
Aquesta companyia noruega té 360 empleats i opera en dues mines. La més gran de les mines es troba a Sveagruva a uns 60 km al sud de Longyearbyen. La mina Svea Nord produeix cada any unes 2 milions de tones de carbó bituminós. D'aquests una tercera part es ven amb finalitats metal·lúrgiques. El director de Store Norske Spitsbergen Kulkompani és Per Andersson.

## Anteriors caps executius de la companyia

* Einar Sverdrup
* Robert Hermansen

## Referències

* ↑ «Vedtar forelegg for korrupsjon» per Rune Endresen, Dagens Næringsliv, 2011-08-27, page 6

## Enllaços externs

* Lloc web de la companyia
# Stordal

Stordal és un municipi situat al comtat de Møre og Romsdal, Noruega. Té 1.020 habitants (2016) i té una superfície de 247.06 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Stordal - Lloc web oficial
# Subdelegat del Govern a la Província (Espanya)

El Subdelegat del Govern d'Espanya a la Província és el càrrec que depén directament del Delegat del Govern d'Espanya de la respectiva comunitat autònoma i és nomenat per aquell entre els funcionaris de carrera.

## Funcions

Les funcions dels subdelegats del govern a la província són:
* La direcció dels serveis integrats de l'Administració General de l'Estat seguint les instruccions del delegat.
* L'impuls i supervisió dels serveis no integrats.
* Comunicar-se, col·laborar i cooperar amb les corporacions locals, informant de la incidència dels programes de finançament estatal sobre el territori.
* Comunicar-se, col·laborar i cooperar amb l'administració autonòmica segons mane el delegat.
* Exercir la potestat sancionadora atribuïda.
Quan el subdelegat està en una província on no hi ha la seu de les delegacions del govern espanyol, el subdelegat té les competències següents:
* La protecció del lliure exercici dels drets i llibertats i garantir la seguretat de la ciutadania. Implicant la capacitat de dirigir les Forces i Cossos de Seguretat de l'Estat a la província.
* Direcció i coordinació de la protecció civil dins la província.
En el cas de comunitats autònomes uniprovincials, solament hi ha un delegat del govern, que assumeix les competències atribuïdes per la LOFAGE.

## Referències

* ↑ Rebollo Delgado, Lucrecio; Pais Rodríguez, Ramón. Introducción al derecho I (Derecho público). Madrid: Dykinson, 2004, p. 240. ISBN 84-9772-331-7.
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 133. ISBN 84-930048-0-4.
# Subfibrat

En matemàtiques, un subfibrat $U$ d'un fibrat vectorial $V$ en un espai topològic $X$ és una col·lecció de subespais vectorials $U_{x}$ de les fibres $V_{x}$ de $V$ a $x$ en $X,$ que conformen un fibrat vectorial per si mateixes.
En relació amb la teoria de foliacions, un subfibrat del fibrat tangent d'una varietat diferenciable pot rebre el nom de distribució (de vectors tangents).
Si un conjunt de camps vectorials $Y_{k}$ generen l'espai vectorial $U,$ i tots els commutadors de Lie $\left[Y_{i},Y_{j}\right]$ són combinacions lineals dels vectors $Y_{k},$ llavors es diu que $U$ és una distribució involutiva.

## Vegeu també

* Teorema de Frobenius:
* Varietat subriemanniana: generalització d'una varietat riemanniana

## Bibliografia

* Dale Husemoller: Fibre bundles. McGraw-Hill Series in Higher Mathematics. New York etc.: McGraw-Hill Book Company. XIV, 300 p. (1966).
# Sursee

Sursee és un municipi del cantó de Lucerna (Suïssa), cap del districte de Sursee.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sylvia Schierbeck

Sylvia Schierbeck (Copenhaguen, 30 de març de 1896 - Copenhaguen, 2 de febrer de 1977) va ser un cantant danesa.
Estava casada amb Poul Schierbeck des de 1919. Sylvia va ser alumna d'Ellen Beck, Emilie Ulrich i Jules Algier (a París). Va debutar en el seu propi concert a Copenhaguen el 1918 i va aparèixer sovint com a cantant de talent a diversos concerts també a l'estranger, Goteborg, París i Hèlsinki.

## Referències

* Schierbeck, Poul i Salmonsens Konversationsleksikon (andra utgåvan, 1926)
# Sása (Revúca)

* No s'ha de confondre amb Sása (Zvolen).
Sása és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1332.
# Taula de marees

Les taules de marea, de vegades anomenades gràfics de marea, s'utilitzen per a la predicció de marees i mostren els temps diaris i nivells de marees altes i baixes, normalment per una ubicació particular. Les altures de marea en temps intermedis (entre alta i baixa marea) es poden aproximar utilitzant la regla de dotzens o calculada amb més precisió utilitzant una corba de marea publicada per a la ubicació. Normalment, els nivells de marea es donen en relació amb un vertical datum d'aigua baixa, per exemple, la dada mitjana d'aigua baixa (MLLW) als Estats Units.

## Publicació i Abast

Taules de marea són publicades en diverses formes, com taules en suport de paper i taules disponibles a Internet. La majoria de taules de marea són calculades i publicades només per ports importants, els anomenats "ports estàndards", i només per un estàndard — d'any els ports poden ser relativament propers o a centenars de quilòmetres. Els temps de marea per un port menor són calculats per la marea-usuari de taula a mà calculant utilitzant el temps publicat i diferències d'alçada entre un port estàndard i el port menor.

## Dates i temps

Les dates de pleamar i baixamar, separades set dies aproximadament, es poden determinar per les altures de les marees a les taules clàssiques de marea: una petita variació indica baixamar i una variació gran indica pleamar.
El cicle de marees depèn de la fase de la lluna, amb les marees més altes que es produeixen a la vora de la lluna plena i la lluna nova. Com que el cicle lunar és de 29,5 dies, les marees successives són aproximadament 24/29 d'una hora més tard cada dia o aproximadament 50 minuts, però moltes altres observacions i consideracions són necessàries per desenvolupar taules de marea precises. A la costa atlàntica del nord-oest d' Europa, l'interval entre cada baix i alt marea és d'unes 6 hores i 10 minuts, amb dos marees altes i dues marees baixes cada dia, amb les marees més altes uns 2 dies després de la lluna plena.

## Càlcul

La predicció de marees ha estat molt afectada pel problema dels càlculs laboriosos; i en èpoques anteriors, abans de l'ús d'ordinadors digitals, les taules de marea oficials sovint eren generades emprant una màquina de càlcul per a usos especials, la "màquina de predicció de marees".

## Vegeu també

* Escalfament de marea

## Referències

* ↑ Horton, Jennifer. «HowStuffWorks "What are tide tables?"». Science.howstuffworks.com, 30-04-2008. [Consulta: 21 novembre 2012].
* ↑ Tidal Datums And Their Applications, NOAA Special Publication NOS CO-OPS 1, Silver Spring MD, June 2000.

## Enllaços externs

* Taules de marea del Regne Unit (anglès)
* ENS Taules de marea a NOAA (anglès)
* Càlculs de marea (anglès)
# Tapacul d'aiguamoll

El tapacul d'aiguamoll (Scytalopus iraiensis) és una espècie d'ocell de la família dels rinocríptids (Rhinocryptidae).

## Descripció

* Petit i rabassut moixó que fa uns 12,5 cm de llarg. Cua ampla. Potes marró vermellós i bec fosc.
* Ocell de colors negrosos bastant uniformes. Part inferior gris molt fosc.

## Hàbitat i distribució

Habita una petita zona amb herbassars alts i densos a planes al·luvials de rieres dels estats brasilers de Paranà i Rio Grande do Sul.

## Referències

* Scytalopus iraiensis a BirdLife International Rev. 04/02/2014 (anglès)
# Tapacul de Bahia

El tapacul de Bahia (Eleoscytalopus psychopompus) és una espècie d'ocell de la família dels rinocríptids (Rhinocryptidae).

## Hàbitat i distribució

habita el sotabosc a les terres baixes costaneres de l'est de Brasil.

## Referències

* ↑ «Tapacul de Bahia». Cercaterm. TERMCAT, Centre de Terminologia. Rev. 10/06/2021(català)
# Tapacul de Brasília

El tapacul de Brasília (Scytalopus novacapitalis) és una espècie d'ocell de la família dels rinocríptids (Rhinocryptidae).

## Hàbitat i distribució

Habita els boscos de ribera. Conegut únicament a l'est de Brasil, a les proximitats de Brasília.

## Referències

* ↑ «Tapacul de Brasília». Cercaterm. TERMCAT, Centre de Terminologia. Rev. 10/06/2021(català)
# Taym ibn Murra

Taym ibn Murra fou una branca del quraixites descendents de Taym ibn Murra ibn Kab ibn Luayy ibn Ghàlib ibn Fihr. Abans de l'islam feren part de l'aliança mequesa dels Mutayyabun i després de la dels Hilf al-Fudul ajustada a la mort d'Abd-Al·lah ibn Judan, el cap de la tribu a l'inici de l'islam. Amb l'islam les famílies principals quraixites van fer fortuna sovint mercès a l'agricultura en terrenys donats pel Profeta i un membre de la tribu de nom Talha, va ser el primer a sembrar blat a Medina i va aconseguir beneficis fabulosos. Un membre de la tribu fou governador de la Meca sota Úmar ibn al-Khattab; un altre ho fou d'Egipte (Muhàmmad ibn Abi-Bakr as-Siddiq el 658) per compte d'Alí ibn Abi-Tàlib; un altre, fill de Talha i cosí de Muàwiya ibn Abi-Sufyan, va administrar el kharaj de Khorasan i un altre, net de Talha, el kharaj de Kufa; encara altres foren governadors de Bàssora i de Fars. Diversos membres van exercir funcions elevades com cadis principalment a Bàssora i Medina, o altres funcions (per exemple a Kufa). Van donar suport als Ibn az-Zubayr o zubayrites.

## Referències

* ↑ Enciclopèdia de l'Islam, X, 430
# Teleperformance

Teleperformance és una empresa internacional d'origen francès. Líder mundial en centres de trucades, s'ha diversificat des del 2017, afegint la gestió de la relació amb els clients multicanal, l'externalització de funcions de back-office i la moderació de xarxes socials.
El grup dona feina a més de 383.000 persones i va assolir una facturació de 5.732 milions d'euros el 2020. Està catalogat al CAC 40 des de juny de 2020.

## Referències

* ↑ Le nouveau visage de Teleperformance
* ↑ (anglès)Teleperformance: Monthly Information Regarding Shares and Voting Rights

## Enllaços externs

* Teleperformance
# Teixidor cua-rogenc

El teixidor cua-rogenc (Histurgops ruficauda) és un ocell de la família dels ploceids (Ploceidae) i única espècie del gènere Histurgops Reichenow, 1887.

## Hàbitat i distribució

Al nord-oest i nord de Tanzània, al sud i sud-est del Llac Victòria.

## Referències

* ↑ «Teixidor cua-rogenc». Cercaterm. TERMCAT, Centre de Terminologia. Rev. 20/02/2022(català)
# Telmatoscopus bulbulus

Telmatoscopus bulbulus és una espècie d'insecte dípter pertanyent a la família dels psicòdids.

## Descripció

* Mascle: sutura interocular lleugerament arquejada; front amb una àrea trapezoïdal pilosa i una franja també de pèls que s'estén fins a la sutura interocular; palps grans; antenes d'1,47 mm de longitud i amb l'escap una mica més llarg que el pedicel; tòrax sense patagi; ales amples, de 2,17 mm de llargària i 0,97 d'amplada, sense marques, acabades en punta apicalment i amb la vena subcostal recta; edeagus allargat, de color fosc i amb una extensió esvelta, pàl·lida i apical.
* La femella no ha estat encara descrita.
* Té semblances amb Telmatoscopus amplena per la seua grandària, els palps grans i l'edeagus fosc i allargat. No obstant això, hi ha diferències òbvies en els caràcters específics de cadascuna d'aquestes estructures per distingir fàcilment totes dues espècies.

## Distribució geogràfica

Es troba a les illes Filipines (Mindanao) i Nova Guinea.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ Ježek, J., 2010. Further new taxa of non-biting moth flies (Diptera: Psychodidae: Psychodinae) from Malaysia. Acta Entomologica Musei Nationalis Pragae. 50:235-252.
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Teléfonos (Santa Maria d'Oló)

Teléfonos és una obra noucentista de Santa Maria d'Oló (Moianès) inclosa a l'Inventari del Patrimoni Arquitectònic de Catalunya.

## Descripció

Casa entre mitgera de planta rectangular, amb coberta a doble vessant i amb el carener paral·lel a la façana. Té tres plantes. Es tracta d'un edifici amb una estructura absolutament simètrica, amb tres obertures per planta. A la planta baixa un portal dona accés a una estreta escala amb un arrambador decorat a base de rajola de ceràmica amb decoracions florals, que acondueix als habitatges. El primer pis és central per una tribuna prolongada amb balcó. La seva cobertura fa de balcó a l'obertura central del pis superior.
L'edifici és coronat per quatre pilars ben rematats i units amb panys de paret, coronats amb forma centenària. Totes les obertures són rectangulars i coronades amb un arc former de totxo. Són interessants les baranes de ferro cargolat, decorades amb florons estampats.

## Història

L'edifici fou concebut com a casa unifamiliar, destinada a ser l'habitatge de l'amo de la fàbrica de Manuel López, fàbrica que començà a funcionar l'any 1924.
Aquesta casa tenia doble accés: des del carrer i directament des de la fàbrica. Al moment en què deixà d'ésser habitatge del propietari de la fàbrica es feu una divisió per plantes i s'eliminà l'accés des de la fàbrica. Avui l'edifici és plurifamiliar.
S'anomena «Telèfons» perquè als baixos hi havia hagut la centraleta de telefons del poble.

## Referències

* 1 2 3 4 5 «Teléfonos». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Terra d'Eric el Roig

La Terra d'Eric el Roig (en noruec: Eirik Raudes) és el nom que es donà a una porció de Groenlàndia que Noruega ocupà entre 1932 i 1933. Aquesta fou batejada en honor d'Eric el Roig, que colonitzà Groenlàndia el 985.
Noruega considerava Groenlàndia com una antiga possessió seva i no reconeixia la sobirania danesa sobre les àrees no habitades de l'illa. El llavors ministre de defensa noruec Vidkun Quisling ordenà a la Marina Reial Noruega que ocupés aquest tros deshabitat de l'est de Groenlàndia el 27 de juliol de 1931. L'àrea ocupada estava situada milers de quilòmetres més enllà de les àrees prèviament habitades.
Noruega declarà l'annexió de l'àrea el 12 de juliol de 1932. Dinamarca dugué l'assumpte al Tribunal Internacional de Justícia, que resolgué que l'ocupació era il·legal. Noruega ho acceptà i se'n retirà el 5 d'abril de 1933.

## Referències

* ↑ Lluis, Joan-Lluís. «A la terra poc verda dels inuits». El Punt Avui +, 07-04-2013. [Consulta: 10 març 2024].
* ↑ Pihl, Roger «Eirik Raudes land» (en noruec). Store norske leksikon, 22-05-2023 [Consulta: 10 març 2024].
* ↑ «Legal Status of Eastern Greenland» (en anglès). PCIJ Series A/B No. 53 (1933). Arxivat de l'original el 2011-05-11. [Consulta: 10 març 2024].
# Tancherfi

Tancherfi (àrab تنشرفي) és una comuna rural de la província de Taourirt de la regió de L'Oriental. Segons el cens de 2014 tenia una població total de 6.433 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].